E-1267/2022

Mál þetta, sem þingfest var 29. júní 2022 og dómtekið 24. maísl., var höfðað með stefnu, birtri 28. júní 2022. Stefnandi er Facta Building AS, Kokaudzetavas iela 7 Zalenieki, LV-3011 í Lettlandi.

Stefndi er Þingvangurehf., kt. [...].

Stefnandi krefst þess í stefnu að stefndi verði dæmdur til að greiða stefnanda 137.016,44 evrur (EUR) með vöxtum samkvæmt dönskum lögum um vanskilavexti samkvæmt eftirfarandi. Af 72.716,52 evrum frá 24. júlí 2020 til 31. ágúst 2020 en þá af 137.016,44 evrum með 8% ársvöxtum frá 1. september 2020 til 31. ágúst 2020 en þá af þeirri fjárhæð með 7,65% ár vöxtum til 31. desember 2021 en þá af sömu fjárhæð með 7,55% ársvöxtum frá 1. janúar 2022 til greiðsludags.

Til vara gerir stefnandi kröfu um vexti af sömu fjárhæðum ásamt dráttarvöxtum, samkvæmt 1. mgr. 6. gr. laga um vexti og verðtryggingu nr. 38/2001 af 38.912 evrum frá 8. júlí 2020 til 23. júlí 2020 en þá af 123.298 evrum frá 24. júlí 2020 frá þeim degi til 31. ágúst 2020 en þá af 187.597,92 evrum frá 1. september 2020 til greiðsludags.

Þá gerir stefnandi kröfu um það að stefndi verði dæmdur til að greiða stefnanda málskostnað að skaðlausu auk virðisaukaskatts eða samkvæmt síðar framlagðri vinnuskýrslu ef til aðalmeðferðar kemur.

Þann 14. desember 2022 lagði stefnandi fram bókun þar sem hann m. a. féll frá vara kröfu sinni og lækkaði dómkröfur sínar þannig að krafist var að stefndi greiddi stefnanda 137.016,44 evrur með vöxtum samkvæmt dönskum lögum um vanskilavexti samkvæmt eftirfarandi: „af 72.716,52 evrum frá 24. júlí 2020 til 31. ágúst 2020 en þá af 137.016,44 evrum með 8% ársvöxtum frá 1. september 2020 til 31. ágúst 2020 en þá af þeirri fjárhæð með 7,65%ársvöxtum til 31. desember 2021 en þá af sömu fjárhæð með 7,55% ársvöxtum frá 1. ágúst 2020 til greiðsludags“.

Þann 14. mars sl. bókaði stefnandi breytingu á dómkröfum sínum og leiðréttingu á stefnufjárhæð til lækkunar þannig að í stað ráðstöfunar á 13.538,34 evrum sbr, liður 8 í stefnu fari 13.344,89 evrur til ráðstöfunar vaxta og innborgun á höfuðstól hækkar sem nemur mismun á þessum fjárhæðum.

Við upphaf aðalmeðferðar lagði stefnandi fram enn eina bókunina þar sem endanlegar dómkröfur stefnanda eru sagðar 136.822,99 evrur ásamt vöxtum samkvæmt dönskum lögum um vanskilavexti eða með 7,65% ársvöxtum frá 22. júní 2021 til 31. desember 2021 en frá þeim degi með 7,55% ársvöxtum frá 1. janúar 2022 til greiðsludags. Stefnufjárhæðin lækki því sem nemi um 193,45 evrum frá því sem greini í stefnu.

Stefndi krefst sýknu af öllum kröfum stefnanda. Aðauki er krafist málskostnaðar. Aðalmeðferð málsins fór fram þann 24. maí sl. og var tekið til dóms að málflutningi loknum.

Málavextir.

Málavextir eru í stuttu máli þeir að stefndi hefur átt viðskipti við félagið Facta Building Production SIA í Lettlandi um smíði eininga og einingahúsa. Þá átti stefndi dótturfélag í Lettlandi, Facta Buildings SIA, sem tók á leigu verksmiðju áðurnefnds félags á árunum 2017- 2019. Facta Buildings SIA fór í gjaldþrot að því er virðist af gögnum málsins 8. desember 2022. Samkvæmt fyrirsvarsmanni stefnda tók Facta Building Production SIA við eignum Facta Buildings SIA og voru þar á meðal þrjú einingahús sem stefndi kveðst hafa reist og greitt fyrir en voru komin í vörslur Facta Building Production SIA.

Samkvæmt aðilum eru umkrafðir reikningar vegna smíði Facta Building Production SIA á einingahúsum fyrir stefnda sem stefndi seldi aftur í verkefni sem hann kallaði „ Hallgerðargötu“ á Íslandi. Þau þrjú einingahús sem um er þrætt nú voru að sögn stefnda ætluð í verkefni um þrjú heilsárshús í Öndverðarnesi.

Stefndi lenti í lausafjárvanda á þessum árum og til að hjálpa stefnda að komast í gegnum þann vanda gerðu aðilar samkomulag um að stefndi myndi greiða stefnanda 10.000.000 króna upp í skuldina vegna Hallgerðargötu og á móti fengi stefndi eitt af þremur húsunum afhent. Í heildina myndi stefndi greiða stefnanda 30.000.000 króna, 10.000.000 króna við afhendingu á hverju húsi.

Eru reikningarnir, sem krafið er um í máli þessu, gefnir út af Facta Building Production SIA þann 30. júní 2020 til stefnda, sá fyrsti að fjárhæð 38.912 evrur vegna húss nr. 2 við Hallgerðargötu. Annar reikningurinn var útgefinn af sama aðila þann 14. júlí 2020 að fjárhæð 84.386 evrur vegna Hallgerðargötu og þriðji reikningur útgefinn af sama aðila þann 19. ágúst 2020 vegna annarra viðskipta að fjárhæð 68.534.00 evrur.

Facta Building Production SIA sendi stefnda tölvupóst þann 4. janúar 2021 og ítrekaði greiðslu skuldarinnar og aftur með tölvupósti þann 11. janúar 2021.

Með tölvupóstum milli stefnda, lögmanns Facta Bulding Production SIA og starfsmanna stefnda á tímabilinu 10. febrúar 2021 til 7. apríl 2021 voru reyndir samningar milli aðila. Í tölvupósti þann 7. apríl 2021 kemur fram að stefndi sé tilbúinn að greiða 10.000.000 krónur inn á skuldina daginn eftir. Verið sé að vinna eftir tilboði frá stefnda til Facta Building Production frá 19. febrúar s. á. Í framhaldi af fyrstu 10.000.000 krónu greiðslunni, sem átti að greiða daginn eftir, muni Facta Building Production senda fyrsta húsið 139 fm. af stað til Íslands og gera hin tvö, 107 fm. húsin tilbúin til afhendingar með gluggum og klæðningu. Eftirstöðvarnar deilist í tvo hluta sem verða greiddar áður en hvort hús verði sent af stað frá Facta Building Production SIAtil Íslands.

Samkomulag aðila komst á koppinn þannig að stefndi greiddi fyrstu greiðsluna 10.000.000 króna þann 22. júní 2021. Í framhaldi var fyrsta húsið afhent og sent til stefnda.

Var þetta samkomulag samkvæmt aðilum gert til að greiða fyrir slæmri lausafjárstöðu stefnda og lækka umkrafða skuld í máli þessu. Hélt Facta Building Production SIA húsunum, sem óumdeilt er að stefndi átti, hjá sér til að knýja fram efndir stefnda. Átti því að afhenda eitt hús í einu gegn greiðslu 10.000.000 króna í hvertskipti. Ekki varð af frekari greiðslum og eftir ítrekaðar tilraunir til að klára samkomulag aðila af hálfu lögmanns Facta Building Production SIA var innheimtuviðvörun send stefnda 21. janúar 2021, innheimtubréf þann 2. febrúar 2022 og aftur 27. apríl 2022.

Þann 22. júní 2021 greiddi stefndi 10.000.000 ISK eða jafnvirði 68.212,82 evra (EUR) inn á skuld sína við stefnanda þar sem 4.093 evrur (EUR) gengu til áfallins kostnaðar stefnanda vegna innheimtuaðgerða. Til greiðslu áfallinna vaxta á greiðsludegi gengu 13.538,34 evrur (EUR) og 38.912 evrur (EUR) gengu til fullnaðargreiðslu á reikningi á gjalddaga 20. júní 2020. Loks gengu 11.669,48 evrur til innborgunar reikningsins á gjalddaga þann 24. júlí 2020 að höfuðstólsfjárhæð 84.386 EUR. Eftirstöðvar hans eftir greiðslu nemi því 72.716,52 evrur (EUR).

Málsástæður og lagarök stefnanda.

Stefnandi byggir kröfur sínar á framlögðum reikningum og samningi aðila, bæði í öndverðu um vörukaupin sem staðfestur var í ársbyrjun 2021 þegar stefndi gekkst við skuldinni og lofaði að greiða hana með afborgunum. Með vísan til meginreglna samninga- og kröfuréttar, um loforð og efndir fjárskuldbindinga, beri hinu stefnda félagi skilyrðislaus skylda til að greiða stefnanda kröfur hans samkvæmt framlögðum óumdeildum reikningum vegna andvirðis þeirra vöruog þjónustu sem pantaðar hafi verið og afhentar stefnda. Hvað varði ráðstöfun innborgunar stefnda á kröfu stefnanda þann 22. júní 2021 að fjárhæð 10.000.000 íslenskra króna eða jafnvirði 68.212,82 evra (EUR) og útreikning eftirstöðvar kröfunnar þá sé fjárhæð greiðslunnar sem innt var af hendi í íslenskum krónum til lögmannsstofu stefnanda reiknuð út frá skráðu miðgengi Seðlabanka Íslands á íslenskri krónu gagnvart evru á greiðsludegi þann 22. júní 2021, sem var 1 EUR = 146,6 ISK á þeim degi (10.000.000/146,6 = 68.212,82).

Greiðslu stefnda hafi verið ráðstafað í samræmi við almennar reglur kröfuréttar um efndir kröfu. Þannig hafi 4.093 evrur (EUR) farið til greiðslu áfallins kostnaðar stefnanda vegna innheimtuaðgerða, 13.538,34 evrur (EUR) hafi verið ráðstafaða til gjaldfallinna vaxta á greiðsludegi. 38.912 evrur (EUR) hafi farið til greiðslu á elsta ógreidda reikningi stefnda, sem var á gjalddaga 20. júní 2020 og loks hafi 11.669,48 evrur evrur farið til innborgunar inn á höfuðstól reiknings á gjalddaga þann 24. júlí 2020 sem var að fjárhæð 84.386 EUR. Eftirstöðvar hans eftir greiðslu nemi því 72.716,52 EUR.

Aðalkrafa stefnanda um dráttarvexti á kröfu þessa og eftirstöðvar hennar sé byggð á samningi aðila auk samningi aðila umaðdönsk lög um vexti gildi um samninga aðila; Bekendtgørelse af lov om renter og andre forhold ved forsinket betaling, nr. 459/2014, einkum ákvæði 1. gr., 3. gr. og 5. grein laganna“. Í 1. mgr. 3. gr. laganna sé fjallað um upphafstíma dráttarvaxta sem skuli vera gjalddaginn þegar hann er fyrirfram ákveðinn.

Upphafstími dráttarvaxtakröfu sé reiknaður frá eindaga hvers reiknings um sig, sem tilgreindur sé á reikningnum en á hinum vangoldnu reikningum komi ennfremur fram að um vanskilavexti skuli fara samkvæmt dönskum lögum þar um. Um hundraðshlutfall dráttarvaxta í dómkröfu, 7,55% ársvexti til 8,05% ársvexti (p. a.) vísi st til 5. gr. danskra laga um vexti. Samkvæmt ákvæðinu séu vanskilavextir ákvarðaðir sem ársvextir sem samsvari lögákveðnum viðmiðunarvöxtum að viðbættum 8%. Viðmiðunarvextir séu þeir opinberu útlánsvextir sem Seðlabanki Danmerkur (fjármálaráðuneytið) hafiákveðið þann 1. janúar og þann 1. júlí ár hvert.

Kröfu um málskostnað úr hendi stefnda byggir stefnandi á 1. mgr. 129. gr. og 130. gr. laga um meðferð einkamála nr. 91/1991.

Stefnandi vísar til almennra reglna samninga- og kröfuréttar um um réttar efndir fjárskuldbindinga og ábyrgð manna á skuldbindingum sínum.

Málsástæður og lagarök stefnda,

Stefndi byggir sýknukröfu sína á því að stefnandi sé ekki réttur aðili að umkröfðum hagsmunum og því beri að sýknast efnda vegna aðildarskorts, sbr. 2. mgr. 16. gr. laga um meðferð einkamála nr. 91/1991.

Stefnandi málsins sé félagið Facta Building AS en af málsgögnum megi sjá að kröfur stefnanda byggi á reikningum útgefnum af félaginu Facta Building Production SIA, eins og framlagðir reikningar beri með sér. Af bæði nafngift og tilgreiningu á félagaformi (þ. e. AS og SIA) séljóst að ekki séum sama lögaðila að ræða. AS samsvari hf. félagaformi en SIA samsvari ehf. félagaformi. Því sé um óskyldan aðila að ræða.

Þá sé í stefnu ekki að finna neina frekari reifun á aðild stefnanda. Jafnframt séekki að finna frekari upplýsingar um stefnanda eða fyrirsvar í málsgögnum né útskýringu á framangreindu ósamræmi. Verður ekki bætt úr slíku á síðari stigum málsins, sbr. 1. mgr. 80. gr. og 95. gr. laga nr. 91/1991.

Verði ekki fallist á sýknu vegna aðildarskorts, þá byggir stefndi á því að krafa stefnanda sé ekki reist á lögmætum grunni. Að mati stefnda liggi til grundvallar lögskiptum aðila samkomulag, en þar var m. a. samið um gagnkvæmar skyldur vegna uppgjörs þeirra þriggja reikninga sem stefnandi krefjist greiðslu á.

Stefndi telur að með samkomulaginu hafi stefnandi ráðstafað hagsmunum sínum vegna innheimtu á umræddum reikningum og geti ekki gert kröfu um greiðslu þeirra nema samkvæmt efnis amkomulagsins.

Stefndi telur að stefnandi hafi staðið í vegi fyrir efndum samkomulagsins, en stefndi hafi ekki vanefnt það. Af því leiði að ekki sé lögmætur grundvöllur fyrir kröfu stefnanda.

Stefndi byggir á því að skv. samkomulaginu hafi stefnanda borið að setja einingahús á skipsfjöl og senda stefnda farmbréf því til staðfestingar. Eftir að stefndi hafði fengið farmbréfið í hendur þá hafi honum borið að inna af hendi umsamda greiðslu. Af samskiptum aðila sé einnig ljóst að afhending einingahúsanna hafi verið liður í því að bæta lausafjárstöðu stefnda og því forsenda fyrirgerðs amkomulagsins, auk þess að vera liður í heildaruppgjöri á milli aðila.

Samkomulagið hafi verið framkvæmt samkvæmt framangreindu þann 16. júní og 22. júní 2021. Þá átti samkvæmt samkomulaginu að senda staðfestingu vegna tveggja annarra einingahúsa gegn greiðslu 10.000.000 króna í hvort skipti, en með því áttu lögskipti aðila að vera uppgerð. Stefnandi sendi hins vegar enga slíka staðfestingu og þar af leiðandi bar stefnda ekki skylda til að inna frekari greiðslur af hendi.

Stefndi byggir einnig á því að krafa stefnanda samrýmist ekki samkomulaginu. Þannig sé eingöngu krafist greiðslu skv. tilteknum reikningum, sem voru einungis hluti samkomulagsins, en litið framhjá því að stefnandi sé skuldbundinn til að afhenda tvö einingarhús, bæði um 107 fermetra að stærð.

Að mati stefnda leiði af lögskiptum aðila, að stefnandi eigi ekki lögvarða kröfu til greiðslu frá stefnda nema gegn afhendingu tveggja einingahúsa. Þar sem kröfugerð stefnanda bjóði ekki fram afhendingu umræddra einingahúsa þá verði stefndi ekki knúinn einhliða til að efna gagnkvæmt samkomulag. Þá telur stefndi að framganga stefnanda hafi valdið sér tjóni m. a. þar sem hann náði ekki að reisa tvö einingahús fyrir Sumarhaga ehf. eins og til hafi staðið.

T il viðbótar við framangreint þá byggir stefndi á því að fjárkrafa stefnanda sé óljós og alltof há.

Þannig komi fram í stefnu að fjárhæð höfuðstóls þeirra reikninga sem krafan byggi á hafi numið 187.597,92 evrum. Höfuðstóllinn sé síðan hækkaður með tveimur óljósum og ósönnuðum fjárhæðum áður en 10.000.000 króna greiðsla stefnda sé dregin frá.

Þannig sé bætt við höfuðstólinn 4.093 evrum sem sagt sé áfallinn kostnaður vegna innheimtu. Engar málsástæður né gögn eru færð fram fyrir réttmæti þessa og sé umræddri fjárhæð mótmælt.

Þá sé bætt við höfuðstólinn 13.538,34 evrum í vexti. Ekki koma fram neinar upplýsingar í stefnu um hvernig þessi fjárhæð sé fundin, s. s. hvaða vaxtafótur sé notaður, af hvaða höfuðstólsfjárhæð sé reiknað og hver sé upphafstími vaxta. Sé þessari fjárhæð mótmælt.

Jafnframt skal vegna ofangreindra aukaliða tekið fram að engin efni stóðu til þess að gera kröfu um innheimtukostnað eða vexti þar sem stefndi vanefndi ekki samkomulagið.

Þessu til viðbótar byggir stefndi á því að samkomulagið hafi gilt um lögskipti aðila. Af gögnum málsins sé ljóst að fyrsta greiðsla skv. samkomulaginu var efnd þann 22. júní 2021 og því gat ekki verið um vanefnd að ræða fyrr en í fyrsta lagi eftir þann tíma. Stefnandi þurfi því til viðbótar að sanna vanefnd, að sýna fram á hvenær hún átti sér stað og þannig hver geti verið upphafsdagur dráttarvaxta. Þá vekur stefndi athygli á því að vanskila vaxtakrafa stefnanda sé gölluð þar sem ekki sé vísað til vaxtafótar vegna tímabilsins 24. júlí 2020- 31. ágúst 2020, en af því leiði að slíkir vextir verði ekki dæmdir vegna umrædds tímabils.

Verði ekki talið tilefni til að vísa kröfunni frá, þá áréttar stefndi sýknukröfu með vísan til þess sem að ofan greinir og með vísan til sömu málsástæðna og færðar voru fram gegn aðalkröfu og lagaraka.

Skýrslur fyrir dómi.

Við aðalmeðferð málsins gáfu skýrslu, T-x-x J-x-x, búsettur í Lettlandi og vitnin P-kk-nf Þ-kk-nf og H-kk-nf H-kk-nf. Verður vitnað til þeirra við úrlausn málsins eins og þörf þykir.

Forsendur og niðurstaða.

Ágreiningur aðila snýr í fyrsta lagi um útgefna reikninga og uppgjör samkomulag sem aðilar gerðu til að leysa úr ágreiningi sínum vegna kaupa stefnda á einingahúsum af Facta Building Production SIA og afhendingu þriggja einingahúsa sem stefnandi hélt sem tryggingu fyrir greiðslum frá stefnda.

Verður aðalkrafa stefnda, sýkna á grundvelli 2. mgr. 16. gr. laga nr. 91/1991 um meðferð einkamála fyrst tekin til úrlausnar áður en leyst verður úr öðrum málsástæðum aðila.

Í a-lið 1. mgr. 80. gr. laga nr. 91/1991 um meðferð einkamála segir að í stefnu skuli greina svo glöggt sem verða má, nöfn aðila, kennitölu og heimili eða dvalarstað og í b-lið fyrirsvarsmann aðila ef því er að skipta, stöðu þeirra og heimili eða dvalarstað.

Stefndi byggir m. a. sýknukröfu sína á því að breyting lögmannsins á aðild undir rekstri málsins hafi ekki lagastoð. Ekki sé byggt á aðilaskiptum og breytingin eigi undir 22. gr. laga nr. 91/1991. Ekki sé um augljósa ritvillu að ræða í nafni stefnanda. Nýr aðili með annað og lengra nafn sé nú orðinn stefnandi og sé þar að auki með annað félagaform. Engin kennitala sé tilgreind í stefnu eða fyrirtækjaskrá númer og tilgreint heimilisfang í Lettlandi segi lítið til viðbótar og sé í ósamræmi við heimilisfang Facta Building Production SIAí fyrirtækjaskrá.

Stefnandi í máli þessu er Facta Building AS, Kokaudzetavas iela 7 Zalenieki, LV-3011 í Lettlandi. Fyrirsvarsmaður stefnanda er sagður T-kk-nf J-x-x, eigandi félagsins og framkvæmdastjóri búsettur í Danmörku en stefnan var þingfest þann 29. júní 2022. Stefndi lagði fram greinargerð þann 9. nóvember 2022 og krefst sýknu m. a. á þeim grundvelli að ekki sé sami aðili tilgreindur stefnandi í málinu og gögn málsins stafi frá. Ekkert sé í gögnum málsins um að aðilaskipti hafi farið fram og var það staðfest af lögmanni stefnanda við aðalmeðferð málsins að ekki hafi verið um aðilaskipti að ræða heldur hafi misritast í stefnu að ending félagsins hafi ranglega verið A/S en hið rétta sé að stefnandi sé Facta Building Production SIA líkt og komi fram í gögnum málsins.

Reikningar útgefnir af Facta Building Production SIA liggja fyrir í málinu og eru þeir grundvöllur kröfu stefnanda á hendur stefnda. Allir tölvupóstar sem liggja fyrir í málinu á milli aðila stafa frá Facta Building Production SIA.

Lögmaður stefnanda lagði fram bókun þann 14. desember 2022 þar sem hún breytti aðild stefnanda og kvað stefnanda vera Facta Building Production (Sia). Kvað stefnandi að um misritun væri að ræða í stefnu sem heimilt sé að leiðrétta undir rekstri málsins. Er því mótmælt af hálfu stefnda að stefnandi geti breytt aðild sinni undir rekstri málsins.

Í málinu liggja fyrir gögn sem stafa frá Lettlandi þar sem fram kemur að SIA Facta Building Production hafi skráninganúmer 43603072453 og „ Sepa Greditor Identifier“ LV97 ZZZ43603072453 með lögheimili að Kokaudzētavas iela 7, Zaļenieki, Zaļenieku, Pag., J-x-x., LV- 3011. Um fyrirsvarsmann segir að hann sé J-x-x T-x-x, p. c. 200948- 14652, með dvalarstað í Lettlandi og með danskt ríkisfang.

Um stefnanda segir í stefnu að hann sé til heimilis að Kokaudzetavas iela 7, Zaļenieki, LV- 3011 í Lettlandi og fyrirsvarsmaður sé T-x-x J-x-x eigandi félagsins og framkvæmdastjóri búsettur í Danmörku. Ekki er því um sama heimilisfang að ræða sem kemur fram í stefnu og gögnum málsins varðandi Facta Building Production SIA.

Opinber gögn varðandi Facta Building Production SIA voru lögð fram í fyrirtöku málsins þann 14. desember sl. Þá kveður lögmaður stefnanda að félag að nafninu Facta Building með endinga A/S aldrei hafa verið til hvorki í Danmörku né annars staðar.

Þá er óumdeilt að munur á A/S félagaformi og SIA félagaformi er sá sami og á „ hf.“ og „ ehf“.

Telur dómurinn því óumdeilt að stefnandi sem tilgreindur er í stefnu er ekki sami aðili og lögmaður stefnanda kvað vera réttan stefnanda með bókun þann 14. desember s. l. þar sem því var haldið fram að endingin A/S hafi ranglega bæst við nafn stefnanda. Þá er ekkert í stefnunni sem tilgreinir stefnanda nánar svo sem skráninganúmer eins og Facta Building Production SIA hefur og skilgreinir lögaðilann frá öðrum lögaðilum. Að auki heldur stefnandi því fram að tilgreint félag sem er stefnandi málsins hafi aldrei verið til.

Þá ber einnig að hafa í huga að stefnandi lagði fram gögn varðandi félag að nafni Facta Buildings SIA með skráninganúmer 43603080022 og „ SEPA Creditor Identifier“ LV16 ZZZ43603080022 með sama heimilisfang og Facta Building Production SIA. Mun það félag vera gjaldþrota í dag.

Staðfest er af lögmanni stefnanda að tilgreindur stefnandi í stefnu hafi aldrei verið til. Gera verður ríkar kröfur um tilgreiningu aðila og aðildar í stefnu þannig að ekki fari á milli mála hvert og þá hvort réttarsamband sé á milli aðila. Telur dómurinn að svo mikill ágalli sé á tilgreiningu stefnanda í stefnu að skilyrði a- og b-liða 1. mgr. 80. gr. laga nr. 91/1991 séu ekki uppfyllt og gegn mótmælum stefnda verði ekki bætt úr því undir rekstri málsins.

Verður því að taka kröfu stefnda til greina og sýkna hann á þeim grundvelli að stefnandi eigi ekki aðild að máli þessu og breyting á stefnanda þann 14. desember 2022 eigi sér ekki lagastoð.

Af þessu sögðu telur dómurinn ekki efni til að leysa úr öðrum málsástæðum aðila. Með vísan til 1. mgr. 130. gr. laga nr. 91/1991 um meðferð einkamála verður stefnandi dæmdur til að greiða stefnda 1.500.000 krónur í málskostnað. Lögmaður stefnanda staðfesti fyrir dóminum í bókun að það félag sem er stefnandi málsins sé ekki til og hafi ekki verið til. Með vísan til 4. mgr. 131. gr. laga nr. 91/1991 verður því ekki hjá komist að dæma umboðsmann stefnanda eina til að greiða gagnaðilanum tildæmdan málskostnað.

Dóm þennan kveður upp Á-kvk-nf G-kvk-nf héraðsdómari.

Dómsorð.

Stefndi, Þingvangur ehf., er sýkn í máli þessu.

Umboðsmaður stefnanda, K-kvk-nf S-kvk-nf Ó-kvk-nf skal greiða stefnda 1.500.000 krónur í málskostnað.